Què puc fer si tinc dubtes quan ompli la sol·licitud?
En primer terme utilitzeu aquesta guia i, si no trobeu resposta al vostre dubte, envieu un correu a [EMAIL].
La vostra consulta s'intentarà respondre en un termini màxim de 48 hores.
Quin és el termini per a presentar projectes?
És el mateix termini per a les dues línies de subvenció?
El termini per a presentar projectes comença el dia 12 de maig del 2017 i finalitza el dia 1 de juny del 2017, tots dos inclosos.
El termini és el mateix per a les dues línies de subvenció.
Quants formularis hi ha per a la Línia 1 i la Línia 2 de subvenció?
Hi ha un formulari de sol·licitud específic per a cada línia de subvenció; en trobareu un per a la tramitació presencial i un altre per a la tramitació electrònica.
Juntament amb el formulari de sol·licitud normalitzat, les entitats sol·licitants hauran d'adjuntar la documentació següent:
Es tracta d'un procediment d'única valoració i només cal presentar una sol·licitud de subvenció dins del termini establert en la corresponent convocatòria.
On es poden localitzar els formularis?
Els formularis normalitzats de sol·licitud es poden obtenir a Tràmits gencat ( http://tramits.gencat.cat ), accessible des de la Seu electrònica ( https://seu.gencat.cat ) i al web de l'ACCD ( http://cooperaciocatalana.gencat.cat/ca ).
En aquesta fase trobareu el formulari de sol·licitud depenent de si voleu fer el tràmit electrònic o presencial.
Com s'han de presentar les sol·licituds?
Les sol·licituds es poden presentar:
On es poden presentar les sol·licituds?
Si es presenten per mitjans telemàtics cal anar al portal de Tràmits gencat ( http://tramits.gencat.cat ), accessible des de la Seu electrònica de la Generalitat de Catalunya ( https://seu.gencat.cat ).
També es poden presentar de manera presencial en el registre del Departament d'Afers i Relacions Institucionals i Exteriors i Transparència (Via Laietana, 14, planta baixa, 08003 Barcelona) o en qualsevol dels registres de la Generalitat o concertats amb la Generalitat.
Trobareu la informació sobre els registres propis o els concertats amb la Generalitat a la pàgina web següent: http://sac.gencat.cat/sacgencat/AppJava/registre.jsp.
Quins són els horaris dels registres de la Generalitat?
Consulteu http://sac.gencat.cat/sacgencat/AppJava/registre.jsp, que inclou tots els registres de la Generalitat o concertats amb la Generalitat.
Es pot enviar la sol·licitud per correu postal?
Tanmateix us heu d'assegurar que la sol·licitud s'enregistri d'entrada en un registre de la Generalitat o concertat amb la Generalitat i dins de termini.
La utilització del correu certificat no és un mitjà que doni fe del contingut de l'enviament, per la qual cosa caldrà que la sol·licitud s'enregistri i dins de termini.
A tal efecte, es recomana que s'utilitzi el correu administratiu, en què la sol·licitud es presenta a les oficines de correus, en un sobre obert, per tal que el contingut sigui datat i segellat pel personal funcionari de correus abans de ser certificada.
A efectes de còmputs de terminis, el dissabte és dia inhàbil?
El dissabte és un dia inhàbil, com un diumenge o un festiu.
Cal que la sol·licitud estigui signada pel / per la president/a de l'entitat?
La sol·licitud ha d'estar signada per la persona que estigui habilitada jurídicament per a aquest acte, ja sigui perquè així s'estableix en els estatuts de l'entitat (habitualment el/la president/a), ja sigui perquè la persona té poders generals o especials per a l'acte de comprometre jurídicament l'entitat per a sol·licitar subvencions.
Quants projectes es poden presentar?
Es pot presentar un màxim d'un projecte per a cada línia de subvenció, és a dir, un projecte de cooperació al desenvolupament i un altre projecte d'educació per al desenvolupament.
Qui pot accedir a la condició de beneficiari de les subvencions?
Les entitats sol·licitants han de ser ONGD o agrupacions d'ONGD sense personalitat jurídica diferenciada, que compleixin els requisits establerts en la base 2 de l'annex 3 de les bases reguladores.
Els requisits que han de complir les entitats són iguals a les dues línies de subvenció?
Consulteu la base 2 de l'annex 3 de les bases reguladores.
Les entitats han de tenir un temps mínim d'antiguitat d'inscripció en el registre oficial competent?
Només cal que estiguin legalment constituïdes en el registre oficial competent en el moment de publicar-se la convocatòria.
En quin moment s'ha de complir el requisit d'inscripció de les ONGD en el registre d'ONGD gestionat per l'ACCD o en el registre de l'AECID?
Han d'estar inscrites en el registre d'ONGD gestionat per l'ACCD o en el de l'AECID en el moment de publicar-se al DOGC la convocatòria de subvencions.
On es pot obtenir informació sobre la tramitació de la inscripció d'una ONGD en el registre d'ONGD?
Podeu obtenir informació relativa a la pagina del registre d'ONGD.
Com es pot saber si l'entitat està inscrita en el registre d'ONGD o en el Registre de l'AECID?
Els requisits s'han de complir en el moment de presentar la sol·licitud de subvenció i han de romandre al llarg de l'execució del projecte i mentre no hagi transcorregut el termini de prescripció previst en l'apartat 4 de l'article 100 del text refós de la Llei de finances públiques de Catalunya.
L'Enfocament estratègic de gènere i basat en drets humans (EGiBDH) és un requisit d'aquestes bases?
No és un requisit en aquestes bases.
No obstant això, l'objecte de les dues línies de subvenció és donar suport a projectes impulsats per organitzacions no governamentals de desenvolupament que integrin transversalment l'enfocament de gènere i basat en drets humans (EGiBDH) en totes les seves fases.
La transversalització de l'EGiBDH es plasma en els criteris i formularis d'ambdues línies de subvenció.
Quins són els col·lectius protagonistes?
És la població o organisme objecte i subjecte d'una actuació.
Per tant, és la població/organisme a qui va adreçada l'actuació i que alhora participa plenament en totes les fases d'aquesta amb un rol actiu i protagonista.
Poden ser titulars de drets, responsabilitats i/o obligacions (un col·lectiu protagonista pot disposar de diferents titularitats), i cal que a l'hora de quantificar-los estiguin desagregats per variables rellevants de desigualtat de gènere i vulneració de drets (interseccionalitats).
Com i per quin import és el fons que han d'aportar les entitats sol·licitant i agrupada?
No s'estableix un percentatge mínim de fons sobre el cost total del projecte o l'import de la subvenció sol·licitada a l'ACCD, però és requisit que l'entitat beneficiària (incloses les ONGD agrupades) aportin finançament propi al projecte, ja sigui de manera dinerària o valoritzada.
Es pot incloure material o documentació complementària a la sol·licitud?
La documentació o material complementari no serà tingut en compte a l'hora de valorar el projecte i, en cas de ser tramès, no es retornarà.
En el cas de projectes de cooperació al desenvolupament, hi ha alguna priorització geogràfica?
És un requisit o un criteri de valoració?
És requisit de la convocatòria que els projectes es duguin a terme en un o més dels països receptors d'Ajut Oficial al Desenvolupament (AOD).
Es valoraran amb 10 punts, dels criteris de valoració, els projectes que es presentin als següents països:
Es valoraran amb 5 punts, dels criteris de valoració, els projectes que es presentin en països receptors d'AOD de l'Àfrica Subsahariana.
En cas d'agrupacions d'entitats, pot només una entitat gestionar la totalitat de la subvenció?
Cal que cadascuna de les entitats en agrupació (inclosa la líder) gestioni una part de la subvenció.
Aquest import, així com la resta d'obligacions entre les parts, han de quedar reflectides en el conveni previst en la base 15.1.d) de l'annex 3 de les bases reguladores.
En què consisteix la figura de la subcontractació?
Amb quin tipus d'entitats es pot subcontractar?
La subcontractació és quan l'ONGD beneficiària encarrega parcialment l'activitat objecte de subvenció a una altra entitat.
Només s'admetran subcontractacions amb altres ONG, ONGD, moviments de dones i feministes, universitats públiques i centres de recerca adscrits a universitats públiques, mitjans de comunicació públics i organitzacions sense ànim de lucre de l'àmbit socioeconòmic d'abast nacional.
També s'admetran moviments socials, ja siguin d'abast nacional o estranger.
El percentatge màxim admès és del 50% del cost total del projecte, i quan el cost total del projecte sigui superior a 60.000 euros, la subcontractació s'haurà de formular mitjançant contracte entre les parts, i caldrà que l'ACCD autoritzi prèviament els termes de referència.
La diferència entre subcontractació i contractació és que aquesta última es dona quan l'entitat beneficiària requereix d'uns béns, serveis i/o obres que ha d'anar a buscar al mercat, perquè no pot executar per si mateixa, ja que no estan inclosos entre les seves finalitats i/o experteses.
Per exemple, la contractació de la construcció d'una escola o la traducció d'un document.
I, si és el cas, es valora positivament?
S'admeten cofinançaments i es valoren positivament en els criteris de valoració.
Són elegibles les despeses realitzades abans de sol·licitar la subvenció?
Sí, sempre que es compleixin els requisits previstos en la base 8 de l'annex 3 de les bases reguladores, apartat c.9.1 (identificació i formulació).
A partir de quin import cal sol·licitar 3 ofertes econòmiques de 3 proveïdors diferents?
En el cas d'obres, quan l'import de la despesa subvencionable sigui igual o superior a 50.000 euros (IVA exclòs).
En el supòsit de subministraments de béns, quan l'import de la despesa subvencionable sigui igual o superior a 18.000 euros (IVA exclòs).
Pel que fa a les prestacions de serveis, quan l'import de la despesa subvencionable sigui igual o superior a 18.000 euros (IVA exclòs).
Aquestes obligacions s'han de complir encara que l'ACCD subvencioni parcialment o no subvencioni els esmentat béns, obres i serveis, i sempre que aquests formin part del projecte que es demana de subvencionar.
Els béns inventariables (immobilitzat material i immaterial) són elegibles i, per tant, subvencionables en aquesta convocatòria 2017.
El percentatge màxim admès és de fins a un màxim del 15% de l'import total sol·licitat a l'ACCD.
Vegeu base 8.2.e) de l'annex 3 de les bases reguladores.
Es poden inadmetre projectes en aquesta fase?
Els motius són: per presentar la sol·licitud de subvenció fora de termini; pel no compliment de requisits d'entitat o de projecte, per presentar projectes que no siguin objecte de subvenció, per presentar projectes en excés per línia de subvenció, etc. És a dir, sempre que es produeixin requisits no esmenables i/o aquells supòsits que estableixin les bases reguladores.
Com es comuniquen a les entitats les resolucions i les inadmissions?
Totes les notificacions, requeriments, resolucions, etc., que es generin en la convocatòria, incloses les inadmissions, es notificaran a les entitats interessades mitjançant la publicació en el Tauler electrònic [URL].
Quin és el mitjà que utilitzarà l'ACCD per a posar-se en contacte, si escau, amb les entitats?
Mitjançant el Tauler electrònic de l'Administració de la Generalitat de Catalunya [URL], sense perjudici que es puguin utilitzar addicionalment altres mitjans com ara el correu electrònic o una trucada telefònica.
Cal que s'informi a l'ACCD dels documents referents a l'entitat que ja estiguin a la seva disposició?
En el formulari de sol·licitud hi ha un apartat en què es demana que ens informeu dels documents de la base 14.6 de l'annex 3 de les bases reguladores que ja tenim disponibles a l'Agència o bé a altres organismes de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
Si l'ACCD, per causes alienes a la seva actuació, no pot aconseguir els documents, ha de requerir a l'entitat beneficiària que els aporti en el termini de 10 dies hàbils.
Aquest requeriment es notifica mitjançant Tauler electrònic.
Cal que s'autoritzi a l'ACCD a verificar el DNI?
En el formulari de sol·licitud hi ha un apartat en què podeu autoritzar l'Agència a consultar les dades d'identitat de la persona representant de la vostra entitat.
En cas que ens autoritzeu a fer aquesta consulta, en les fases posteriors no caldrà que ens presenteu la fotocòpia del document d'identitat de la persona representant de la vostra entitat.
Es pot presentar part de la documentació en suport paper i part en suport electrònic?
La tramitació de la sol·licitud es pot fer part en paper i part en electrònic, tot i que és recomanable fer-ho tot en un mateix suport per tal d'evitar confusió en la recepció dels documents i garantir que la tramesa de la documentació es fa correctament.
Què implica signar les declaracions responsables que apareixen detallades en el formulari?
A efectes legals, signar declaracions responsables permeten el reconeixement o exercici d'un dret o bé l'inici d'una activitat, des del dia de la presentació, sense perjudici de les facultats de comprovació, control i inspecció que tenen atribuïdes les administracions públiques.
La inexactitud, falsedat o omissió, de caràcter essencial, de qualsevol dada o informació que s'incorpori a una declaració responsable; o la no presentació davant l'Administració competent de la declaració responsable, de la documentació que, si escau, sigui requerida per acreditar el compliment del que s'ha declarat, o de la comunicació, determinen la impossibilitat de continuar amb l'exercici del dret o activitat afectada des del moment en què es tingui constància d'aquests fets, sense perjudici de les responsabilitats penals, civils o administratives que pertoquin.
Cal fer servir els formularis que es troben disponibles a Tràmits gencat?
En el portal Tràmits gencat ( http://tramits.gencat.cat ) es posa a disposició tot el conjunt de documents normalitzats per tal de facilitar-vos la tasca i garantir que es recull tota la informació necessària per a la tramitació.
És recomanable fer servir els models de documents que es troben disponibles a Tràmits gencat ( http://tramits.gencat.cat ), però es poden presentar en altres formats sempre que es garanteixi que la informació que conté és exactament la mateixa.
Quan sortirà la resolució provisional?
En la mesura que sigui possible es publicarà a finals del mes d'agost / principis de setembre i es notificarà a les entitats mitjançant la publicació al Tauler electrònic de l'Administració de la Generalitat de Catalunya [URL].
Quin contingut tindrà la resolució provisional?
La resolució provisional de concessió ha de contenir la llista de projectes proposats per a ser-ne beneficiaris, la llista dels proposats de denegar per no haver assolit la puntuació mínima, i també la llista dels projectes que formen part de la llista de reserva, si n'hi ha, degudament prioritzada en funció de la puntuació obtinguda i sempre que hagin assolit la puntuació mínima exigida.
Quins períodes s'obren a partir de la publicació de la resolució provisional?
A comptar des de l'endemà de la publicació de la resolució provisional s'obre un termini de 10 dies hàbils en els quals:
Es pot saber el nom dels tècnics/ques de l'ACCD que valoraran les sol·licituds de subvenció?
Els tècnics/ques que valoren els projectes formen part de la comissió tècnica de la Junta de Valoració, prevista en la base 13.3 de l'annex 3 de les bases reguladores.
La composició nominativa d'aquesta Junta es publicarà al web de l'ACCD.
Què es necessita per a fer el tràmit electrònic?
Per a poder realitzar el tràmit electrònic cal que disposeu de certificat digital d'entitat o de certificat digital de la persona física representant de l'entitat.
Trobareu el detall dels certificats admesos en l'enllaç següent: http://web.gencat.cat/ca/tramits/sobre-tramits-gencat/com-tramitar-en-linia/identificacio-digital/certificacio-digital/certificats-acceptats/.
Quins certificats digitals s'admeten per a fer la tramitació electrònica?
Els certificats digitals que s'admeten per a aquests tràmits són els certificats digitals d'entitat o de certificat digital de la persona física representant de l'entitat.
On es poden trobar els formularis?
Els formularis normalitzats de sol·licitud es poden obtenir a Tràmits gencat [URL], accessible des de la Seu electrònica ( https://seu.gencat.cat ) i al web de l'ACCD ( http://cooperaciocatalana.gencat.cat/ca ).
En aquesta fase trobareu el formulari de sol·licitud per a realitzar el tràmit electrònic.
Es poden utilitzar els formularis presencials per a la tramitació electrònica?
No, els formularis de sol·licitud estan adaptats segons si voleu fer la tramitació presencial o electrònica i contenen elements específics de cada tipus de tramitació.
Els documents adjunts a la sol·licitud són els mateixos, independentment del tipus de tramitació que vulgueu realitzar.
Com es poden descarregar els formularis electrònics?
Els formularis es troben en format PDF, Word i Excel.
Els formularis en format PDF els podeu descarregar seguint les instruccions que trobareu en l'enllaç següent: http://web.gencat.cat/ca/tramits/sobre-tramits-gencat/com-tramitar-en-linia/configuracio-adobe-reader/descarrega-de-formularis-en-pdf/.
Cal fer còpies compulsades dels documents electrònics?
Podeu presentar còpies digitalitzades simples.